న్యూఢిల్లీ: గుజరాత్ ఎన్నికల్లో తనను ఓడించేందుకు కాంగ్రెస్, పాకిస్తాన్ ‘‘ఏకమయ్యాయంటూ’’ ప్రధాని మోదీ చేసిన వ్యాఖ్యలపై కాంగ్రెస్ పార్టీ ఆందోళన ఉద్ధృతం చేసింది. ప్రధానమంత్రికి ధైర్యముంటే పార్లమెంటులో నిలబడి ఆ ఆరోపణలు మళ్లీ చేయాలని సవాల్ విసిరింది. మాజీ ప్రధాని మన్మోహన్ సింగ్కు ప్రధాని మోదీ క్షమాపణ చెప్పాల్సిన అవసరం లేదంటూ రాజ్యసభ చైర్మన్ వెంకయ్య నాయుడు ఇవాళ స్పష్టం చేశారు. మోదీ క్షమాపణ చెప్పాలంటూ కాంగ్రెస్ ఎంపీలు ఆందోళన చేపట్టడంతో స్పందించిన ఆయన... ప్రధానమంత్రి పార్లమెంటులో ఆ వ్యాఖ్యలు చేయనందున క్షమాపణ చెప్పాల్సిన అవసరం లేదని పేర్కొన్నారు. దీనిపై తీవ్ర అభ్యంతరం వ్యక్తం చేసిన కాంగ్రెస్ అధికార ప్రతినిధి గులాం నబీ ఆజాద్.. ‘‘ క్షమాపణ చెప్పేందుకు కూడా ప్రధాని మోదీకి చాలా కష్టంగా ఉంది.. కనీసం ఇప్పటికైనా ఆయన వ్యాఖ్యలు ఎన్నికల స్టంట్లో భాగమేనని గుర్తించాలి..’’ అని  ఎద్దేవా చేశారు. ‘‘ఇంతకుముందు చెప్పిన విషయం పార్లమెంటులో కూడా చెప్పే ధైర్యం ఉంటే మేము ప్రధానమంత్రిని గౌరవిస్తాం. క్షమాపణ చెప్పడం ప్రధానికి కష్టమైతే... కనీసం గుజరాత్లో గెలవడానికే ఆ వ్యాఖ్యలు చేశానని, తన వ్యాఖ్యలు వెనక్కి తీసుకుంటున్నానని అయినా ఒప్పుకోవాలి...’’ అని ఆజాద్ డిమాండ్ చేశారు.
newdhilly: gujarat ennikallo tananu odinchenduku congress, pakistan ‘‘ekamayyayantu’’ pradhaani modii chesina vyaakhyalapai congress party aandolana uddhrutam chesindi. pradhaanamantriki dhairyamunte paarlamentulo nilabadi aa aaropanalu malli cheyalani sawal visirindi. maji pradhaani manmohan singku pradhaani modii kshamaapana cheppaalsina avasaram ledantu rajyasabha chairman venkayya nayudu ivaala spashtam chesaru. modii kshamaapana cheppaalantuu congress empeelu aandolana chepattadamtho spandinchina aayana... pradhaanamantri paarlamentulo aa vyaakhyalu cheyananduna kshamaapana cheppaalsina avasaram ledani perkonnaru. deenipai teevra abhyantaram vyaktam chesina congress adhikara pratinidhi gulam nabi ajad.. ‘‘ kshamaapana cheppenduku kuudaa pradhaani modeeki chala kashtamgaa undi.. kaneesam ippatikaina aayana vyaakhyalu ennikala stantlo bhagamenani gurtinchaali..’’ ani  eddeva chesaru. ‘‘intakumundu cheppina vishayam paarlamentulo kuudaa cheppe dhairyam unte memu pradhaanamantrini gowravistam. kshamaapana cheppadam pradhaaniki kashtamaite... kaneesam gujaraatlo gelavadaanike aa vyaakhyalu chesanani, tana vyaakhyalu venakki teesukuntunnaanani aina oppukovali...’’ ani ajad demand chesaru.